Μάχη του Κοτζά Καγιά

Η Μάχη του Κοτζά Καγιά αναφέρεται στην προπαρασκευασμένη επιχείρηση διείσδυσης και επίθεσης των Ελληνοκυπρίων Καταδρομών στο στρατόπεδο των Τούρκων Αλεξιπτωτιστών στο βουνό Κοτζά Καγιά στα μετόπισθεν του εχθρού την νύκτα της 20ής προς 21η Ιουλίου 1974Κύριοι, πάτε για ύπνο. Η τραγωδία της Κύπρου, όπως την έζησε ένας λοχαγός της 31 μοίρας καταδρομών, Ελευθέριος Σταμάτης, Εκδόσεις Δούρειος Ίππος,.

 Επιχείρηση 
Στην επιχείρηση πήρε μέρος η 31η Μοίρα Καταδρομών με τους λόχους 11, 12, 13. Παράλληλα, η 32η Μοίρα θα ενεργούσε για να καταλάβει την δυτική κορυφή του υψώματος Άσπρη Μούττη, η 33η θα ενεργούσε στα Πετρομούθια, ενώ η 34η θα ενεργούσε στους πρόποδες του Πενταδακτύλου για την κατάληψη του υψώματος 296, νοτιοανατολικά του χωριού Αγύρτα. 

Ο αντικειμενικός σκοπός της επιχείρησης ήταν το ύψωμα Κοτζά Καγιά, άνωθεν του χωριού Αγύρτα και νότια του κάστρου του Αγίου Ιλαρίωνα διακόπτοντας την κύρια οδική αρτηρία Λευκωσίας - Κυρηνείας, προκειμένου να τεθεί υπό έλεγχο και να εξαλειφθεί το στρατηγικής σημασίας έρεισμα, που είχαν δημιουργήσει οι Τουρκοκύπριοι στην συγκεκριμένη διάβαση (διάβαση Αγύρτας)Άγνωστοι στρατιώτες – Κύπρος, Σάββας Δ. Βλάσσης, Αθήνα 2009.

Οι καταδρομείς διασχίζουν τη χαράδρα του Αγίου Ιλαρίωνα μέσω του δάσους της Αγύρτας και μετά από τετράωρη πορεία σε δύσβατη περιοχή, αποφεύγοντας τις εχθρικές περιπόλους και τα πυροβολεία, φτάνουν στο εχθρικό στρατόπεδο και παίρνουν θέσεις μάχης γύρω από αυτό. 

Πριν από την κρούση των καταδρομέων, ο λόχος Διοικητικής Μέριμνας της 31ης Μοίρας έβαλε πυρά πυροβολικού στις εχθρικές θέσεις δημιουργώντας έτσι αντιπερισπασμό στις υπό διείσδυσιν δυνάμεις των καταδρομέων.  Η ώρα κρούσης είχε οριστεί στις 23:00, όπου οι λόχοι της 31ης Μοίρας εφορμούν αιφνιδιαστικώς καταλαμβάνοντας το τουρκικό στρατόπεδο χωρίς καμία απώλεια. Η λήξη της επιχειρήσεως καταλήψεως του στρατοπέδου γίνεται με πυροδότηση κόκκινης φωτοβολίδας. Η τελική διαταγή αναφέρει ότι οι καταδρομείς πρέπει  κρατήσουν το ύψωμα έως ότου παραληφθεί από μονάδα πεζικούΠεριοδικό Καταδρομή, τεύχος 2, καλοκαίρι 2006.

Αξίζει να αναφερθεί ότι μέχρι της 05:00 το πρωί, η μοίρα δέχονταν συνεχείς αντεπιθέσεις από τους Τούρκους. Διατάσσεται να απαγκιστρωθεί παγιδεύοντας το στρατόπεδο με εκρηκτικά και αφού η μονάδα πεζικού, που θα παραλάμβανε το ύψωμα, αδυνατεί να εκτελέσει την αποστολή της.

Σύμφωνα με μαρτυρία του Μάκη Οικονομίδη, βετεράνου και πρόεδρου του Παγκύπριου Συνδέσμου Έφεδρων Καταδρομέων, η Μάχη του Κοτζά Καγιά διδάσκεται στην Στρατιωτική Σχολή του Ισραήλ ως μία από τις καλύτερες επιχειρήσεις στο κόσμο.

 Παραπομπές 

Κατηγορία:Στρατιωτική ιστορία της Κύπρου
Κατηγορία:Τουρκική εισβολή στην Κύπρο
Κ